Diari Oficial de la Generalitat Valenciana


Sumari del DOGV 7606, del 02-09-2015 (2015/7268)

RESOLUCIÓ de 28 d'agost de 2015, del conseller d'Educació, Investigació, Cultura i Esport, per la qual es modifica parcialment la Resolució de 17 de juny de 2015, de la consellera d'Educació, Cultura i Esport, per la qual es convoca la concessió d'ajudes de menjador escolar als centres educatius no universitaris públics i privats concertats per al curs escolar 2015-2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7606

Data del DOGV
:   02-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7268


Data del document
:   28-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 d'agost de 2015, del conseller d'Educació, Investigació, Cultura i Esport, per la qual es modifica parcialment la Resolució de 17 de juny de 2015, de la consellera d'Educació, Cultura i Esport, per la qual es convoca la concessió d'ajudes de menjador escolar als centres educatius no universitaris públics i privats concertats per al curs escolar 2015-2016. [2015/7268]  
L'Orde 46/2010, de 28 de maig, de la Conselleria d'Educació, estableix les bases reguladores per a la concessió d'ajudes de menjador escolar als centres educatius no universitaris de la Comunitat Valenciana.  
La Resolució de 17 de juny de 2015, de la consellera d'Educació, Cultura i Esport, convoca la concessió d'ajudes de menjador escolar als centres educatius no universitaris públics i privats concertats per al curs escolar 2015-2016, per al període en què les classes tenen horari de matí i de vesprada.  
El menjador escolar és un servici complementari en l'acció educativa de l'escola que afavoreix l'accés generalitzat a una alimentació saludable i de qualitat per a tots els alumnes i, a més, incideix de manera fonamental en els que tenen una situació socioeconòmica desfavorable.  
  
El menjador escolar també és un instrument que afavoreix la conciliació laboral i familiar.  
Amb esta finalitat, la Conselleria d'Educació, Investigació, Cultura i Esport té previst garantir el funcionament del menjador escolar, als centres que el tinguen autoritzat, durant tot el període lectiu del curs escolar 2015-2016. Per tant, cal modificar la resolució citada per a garantir la concessió d'ajudes per al menjador escolar durant tot el curs escolar amb l'ampliació de les ajudes als mesos de setembre de 2015 i juny de 2016, sempre que l'alumnat no siga ja beneficiari d'ajudes per al menjador escolar d'altres administracions locals o de qualsevol altra administració pública.  
  
A més, en el pressupost de la Generalitat per a l'any 2015 hi ha crèdit suficient en la línia de subvenció corresponent, la T0829000, del capítol IV, programa 422.20 i en la línia de subvenció T3140000, del capítol IV, programa 422.30.  
Per això, i en virtut de les facultats conferides per l'article 28.e de la Llei 5/1983, del Consell, i pel Decret 103/2015, de 7 de juliol, del Consell, en què s'estableix l'estructura orgànica bàsica de la Presidència i de les conselleries de la Generalitat, i vista la proposta del director general de Centres i Personal Docent, i de conformitat amb aquesta, resolc:  
  
  
Primer  
Es modifiquen els apartats tercer, punt primer; onzé, punt tercer; dotzé, punts quart i cinqué, i tretzé, punt seté, de la Resolució de 17 de juny de 2015, de la consellera d'Educació, Cultura i Esport, que convoca la concessió d'ajudes de menjador escolar als centres educatius no universitaris públics i privats concertats per al curs escolar 2015-2016, que quedaran redactats d'acord amb l'annex.  
  
Segon  
Contra la resolució, que posa fi a la via administrativa, pot interposar-se un recurs potestatiu de reposició davant el conseller d'Educació, Investigació, Cultura i Esport en el termini d'un mes, des que siga publicada en el Diari Oficial de la Comunitat Valenciana, o ser impugnada amb la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà que es publique al Diari Oficial de la Comunitat Valenciana, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Tercer  
La resolució entrarà en vigor l'endemà que es publique en el Diari Oficial de la Comunitat Valenciana.  
  
València, 28 d'agost de 2015.- El conseller: Vicent Marzà Ibáñez.  
  
  
ANNEX  
  
Nova redacció dels preceptes afectats per la modificació parcial de la resolució de 17 de juny de 2015, de la consellera d'Educació, Cultura i Esport, per la qual es convoca la concessió d'ajudes de menjador escolar als centres educatius no universitaris públics i privats concertats per al curs escolar 2015-2016  
  
U  
L'apartat tercer, punt primer, queda redactat de la manera següent:  
  
1. El crèdit màxim per al finançament de les ajudes per a subvencionar el menjador escolar en el curs 2015-2016 serà de 28.872.933,52 euros. Per a l'anualitat 2015 del curs escolar 2015-2016, l'import global màxim és de 17.815.396,58 euros, a càrrec de la línia de subvenció T0829000, del capítol IV, programa 422.20, i de 622.380,00 euros, a càrrec de la línia de subvenció T3140000, del capítol IV, programa 422.30, de la Llei de Pressupostos de la Generalitat per a l'exercici 2015. Per a l'anualitat 2016 del curs escolar 2015-2016, l'import serà de 88.822.696,94 euros a càrrec del capítol IV, programa 422.20, i d'1.393.800 euros a càrrec del capítol IV, programa 422.30, i quedarà condicionat a l'existència de crèdit pressupostari suficient i adequat per a atendre-les en la corresponent llei de pressupostos de la Generalitat per a l'exercici 2016.  
  
Dos  
L'apartat onzé, punt tercer, queda redactat de la manera següent:  
  
3. Termini excepcional. Les sol·licituds que es presenten fora dels terminis ordinari i extraordinari s'admetran, sempre que es tracte d'alumnes que s'incorporen al sistema educatiu després dels terminis citats i sempre abans del 30 de setembre.  
A partir d'aquesta data únicament s'admetrà la presentació de sol·licituds en els casos en què l'escolarització es produïsca fora d'aquestes dates, d'acord amb l'article 56 de l'Orde 14/2013, de 4 d'abril, de la Conselleria d'Educació, Cultura i Esport, per la qual es regula el procediment d'admissió de l'alumnat als centres docents públics i privats concertats que imparteixen ensenyances d'Educació, Infantil, Educació Primària i Educació Secundària Obligatòria i Batxillerat de la Comunitat Valenciana (DOCV 7001, 11.04.2013). El termini de presentació de sol·licituds serà de 10 dies hàbils des de la data de matriculació. En tot cas, l'alumnat haurà de reunir els requisits generals de l'apartat quart de la convocatòria.  
  
  
Tres  
L'apartat dotzé, punt quart i punt cinqué, queden redactats de la manera següent:  
4. Quant al termini extraordinari, la tramitació haurà de fer-se fins al 10 de setembre, i en els casos excepcionals fins al 30 de setembre de 2015. En el cas de les escolaritzacions posteriors, previstes en l'apartat onzé, la tramitació serà individualitzada.  
5. En els casos excepcionals també es faran les consultes a l'Agència Tributària, es tramitarà el procediment corresponent i es resoldran les sol·licituds d'ajuda. En els casos en què es resolga favorablement la concessió de l'ajuda, els interessats tindran la condició de beneficiaris des de la data d'efectes que s'indique en la resolució corresponent.  
  
  
Quatre  
L'apartat tretzé, punt seté, queda redactat de la manera següent:  
  
7. Amb la informació facilitada per les famílies, el centre durà a terme les correccions que corresponga.